Source: https://ispis.sk/judikatura/KSKE/11Co26/2012
Timestamp: 2020-04-05 20:45:20+00:00
Document Index: 9415047

Matched Legal Cases: ['§ 96', '§ 208', '§ 208', '§ 211', '§ 101', '§ 214', '§ 224', '§ 151', '§ 3', 'súd ', 'súd ', 'Súd ', 'súd ', '§ 208', 'súd ', 'súd ', 'Súd ', 'súd ', '§ 211', '§ 101', 'súd ', '§ 214', '§ 208', '§ 224', '§ 151']

KSKE 11 Co 26/2012 - iSpis
iSpis Judikatúra – KSKE 11 Co 26/2012
KS v Košiciach, dátum 29.03.2012, sp.zn. KSKE 11 Co 26/2012
§ 96 OSP § 208 OSP
§ 208 OSP § 211 ods. 3 OSP § 101 ods. 3 OSP § 214 ods. 2 OSP § 224 ods. 1 OSP § 151 ods. 1 OSP § 3 ods. 9 zákona č. 757/2004
Súd: Krajský súd Košice Spisová značka: 11Co/26/2012 Identifikačné číslo súdneho spisu: 7109218938 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Angela Čechová ECLI: ECLI:SK:KSKE:2012:7109218938.2
Uznesenie Krajský súd v Košiciach vo veci navrhovateľa N., s.r.o., B., A. 4, proti odporcovi Y. poisťovňa a.s., Q., L. XX, o zaplatenie 569,52 € s prísl., o odvolaní navrhovateľa proti rozsudku 16C 1/2011-78 zo 4.11.2011 Okresného súdu Košice I
Súd prvého stupňa napadnutým rozsudkom zamietol návrh navrhovateľa na začatie konania (žalobu) a účastníkom náhradu trov konania nepriznal.
Rozsudok bol navrhovateľovi doručený 8.12.2001. Dňa 15.12.2011 bolo do podateľne súdu doručené podanie navrhovateľa vyhotovené 4.11.2011, ktorým oznámil, že návrh na začatie konania v celom rozsahu berie späť.
Na základe toho súd prvého stupňa predložil odvolaciemu súdu spis dňa 25.1.2012, keďže ku späťvzatiu návrhu na začatie konania došlo po vydaní jeho rozsudku.
Podľa § 208 O.s.p. ak je návrh na začatie konania vzatý späť, keď rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Súd späťvzatie nepripustí, ak druhý účastník s tým nesúhlasí. Ak späťvzatie pripustí, odvolací súd zruší rozhodnutie súdu prvého stupňa a konanie zastaví.
V predloženej veci navrhovateľ vzal návrh na začatie konania späť ešte pred nadobudnutím právoplatnosti rozsudku (počas plynutia zákonnej 15 - dňovej lehoty na podanie odvolania) a odporca so späťvzatím návrhu na začatie konania súhlasil ( na výzvu odvolacieho súdu z 19.3.2012 sa k späťvzatiu žaloby v stanovenej lehote nevyjadril, preto sa predpokladá, že voči späťvzatiu nemá námietky § 211 ods. 3 a § 101 ods. 3 O.s.p.) , preto odvolací súd bez nariadenia pojednávania (§ 214 ods. 2 O.s.p.) podľa cit. ust. § 208 O.s.p. pripustil späťvzatie návrhu na začatie konania, zrušil napadnutý rozsudok a konanie zastavil. O trovách konania nebolo potrebné rozhodnúť, lebo ani navrhovateľ a ani odporca v súvislosti so zastavením konania nepodali návrh na rozhodnutie o trovách konania (§ 224 ods. 1, § 151 ods. 1 O.s.p.) .